Նյութում անդրադարձ է կատարվել նաեւ Լեռնային Ղարաբաղի հակամարտությանը եւ դրա մասին պատմող «Մութ անտառը լեռներում» Կուպելյանի ֆիլմին, որը նրա առաջին վավերագրական է եւ առաջին ռեժիսորական աշխատանքն է: Հայ ռեժիսորը ֆիլմը սկսել է նկարահանել 1990-ականներին: «Ավետիս Սանգիգյանն ամերիկահայ վետերան է, ով մասնակցել է արցախյան հակամարտությանը: Նա մեկ տարուց ավելի կռվել է թշնամու դեմ ճակատում: Գարո Կյահգիջյանն Ավետիսի ընկերն է եւ Կուպելյանի ֆիլմի գլխավոր հերոսը: Դժբախտաբար, նա պատերազմից հետո մահացավ»,-նշում է թերթը եւ նյութը եզրափակելիս մեջբերում Կուպելյանի խոսքերը. «Ավետիսի եւ Գարոյի խիզախությունը նրանց հերոսներ դարձրեց: Ես կցանկանայի, որ մեր հաջորդ սերունդը իրեն տեսներ հերոսի դերում: Մենք պետք է եւս մեկ անգամ ընդունենք եւ տեսանելի դարձնենք այն, թե ինչ է նշանակում լինել հերոսաբար մարտնչող ազգ»: